कमल हसन होरें दशावतार च दस बक्ख-बक्ख चाल्ली दे किरदारें गी साकार कीता ऐ इस करिऐ उनें किरदारें दे हिसाब कन्नै मेकअप ते गेटअप बी लोड़चदा हा। एह्‌दे लेई स्वाभाविक रूपै कन्नै बड़ी काफी मेहनत करनी पेई। उनें गलाया जे ओह् इक बारी मेकअप लेई बैठदे हे ते छेह् घैंटे तक्कर उसी पोजीशन च उस बेल्लै तक्कर बैठे रौंह्‌दे हे जदूं तक्कर मेकअप पूरा नेईं होई जा। नेहा अमूमन हर शॉट थमां पैह्‌ले हुंदा हा। उनें गलाया, "तुस सोची सकदे ओ जे दस किरदारें दा मेकअप किन्ना चैलेलिंग ते सब्र दी परीक्षा लैने आह्‌ला साबत होआ होग।" उनें गलाया जे दक्खनी भारतीय फिल्म कलाकारें दा राजनीति च औने दा इतिहास बड़ा पराना ऐ। खास गल्ल एह् ऐ जे बॉलीवुड दे स्टार नेताएं दी तुलना च दक्खन दे स्टार नेताएं राजनीति च बी अहम छाप छोड़ी ऐ ते उत्थे मुक्खमंत्री तक्कर दी कुर्सी हासिल कीती ऐ। अज्ज बी केईं कलाकार राजनीति च आवा’रदे न। सामाजिक सरोकारें दे तैह्‌त राजनीति च आवा’रदे न।